वाशिंगटन: भारतीय मूल की एक अमेरिकी महिला ने एक स्थानीय एप्पल स्टोर पर व्हाइट हाउस के प्रेस सचिव सीन स्पाइसर से कई सवाल किए और उनसे बार-बार पूछा कि उन्हें एक ‘फासीवादी’ के लिए काम करना कैसा लगता है? इसके जवाब में अमेरिका के इस शीर्ष अधिकारी ने एक ‘नस्ली’ टिप्पणी कर दी. श्री चौहान (33) ने शनिवार को स्पाइसर से सवाल करते हुए बनाए गए वीडियो को ट्विटर पर डाल दिया, जिसमें श्री के सवालों पर उनकी प्रतिक्रिया दिखाई दे रही है. इनमें से कुछ सवाल इस प्रकार थे- ‘एक फासीवादी (fascist) के लिए काम करते हुए कैसा लगता है?’ और ‘देश को बर्बाद करने के बारे में आप क्या सोचते हैं?’ चौहान ने स्पाइसर से रूस के बारे में भी सवाल पूछे और राष्ट्रपति डोनाल्ड ट्रंप पर देशद्रोह करने का आरोप लगाया. वीडियो को चौहान ने सोशल मीडिया के कई मंचों पर डाला और वह वायरल हो गया. इसमें स्पाइसर यह कहते हुए सुने जा रहे हैं कि अमेरिका ‘इतना महान देश है कि वह आपको यहां रहने की अनुमति देता है.’